

REPUBLIKA HRVATSKA

VUKOVARSKO-SRIJEMSKA ŽUPANIJA

 **OPĆINA TOVARNIK**

**OPĆINSKI NAČELNIK**

KLASA: 022-05/20-02/02

URBROJ: 2188/12-03/01-20-1

Tovarnik, 20.2.2020.

OPĆINSKOM VIJEĆU OPĆINE TOVARNIK

- vijećnicima

PREDMET: prijedlog Statutarne odluke o izmjenama i dopunama Statuta Općine Tovarnik

## PRAVNA OSNOVA: članak 31. Statuta Općine Tovarnik ( Službeni vjesnik Vukovarsko-srijemske županije, broj 4/13, 14/13, 1/18 ), članak 16. Zakon o izmjenama i dopunama Zakona o lokalnoj i područnoj (regionalnoj ) samoupravi (NN 98/19)

## PREDLAGATELJ: Načelnica Općine Tovarnik

## NADLEŽNOST ZA DONOŠENJE: Općinsko vijeće

TEKST PRIJEDLOGA:

**Članak 1.**

U Statutu Općine Tovarnik („Službeni vjesnik“ Vukovarsko-srijemske županije broj 4/13, 14/13, 1/18 ) u članku 19. stavku 5 . i stavku 6. briše se riječ „središnjeg“.

**Članak 2.**

U članku 20.

stavku 4 briše se riječ „središnjem“

stavku 5. briše se riječ „ središnje“

stavku 8. briše se riječ „središnjem“

**Članak 3.**

U članku 24. briše se riječ: „središnje“

**Članak 4.**

U članku 33.

stavak 2. mijenja se i glasi:

„Predsjednik općinskog vijeća dostavlja Statut, poslovnik, proračun i duge Opće akte **nadležnom tijelu državne uprave u čijem je djelokrugu opći akt,** s izvatkom iz zapisnika, u roku od 15 dana od dana donošenja, te bez odgode općinskom načelniku.“

**Članak 5.**

U članku 48. stavku 3,

alineji 26. brišu se riječi „odnosno poslova državne uprave, ako su preneseni na Općinu“ zamjenjuju se riječima **„ i povjerenih poslova državne uprave“**

alineji 27. riječi „poslovima državne uprave“ zamjenjuju se riječima **„ povjerenim poslovima državne uprave“**

**Članak 6.**

U članku 51. stavku 1. alineji 1.riječi „predstojnika ureda državne uprave u Vukovarsko-srijemskoj županiji“ zamjenjuju se riječima „nadležno tijelo državne uprave u čijem je djelokrugu opći akt“.

**Članak 7.**

U članku 64. stavku 1. riječi „poslova državne uprave koji su zakonom preneseni na Općinu“ zamjenjuju se riječima **„povjerenih poslova državne uprave“.**

**Članak 8.**

U članku 101.

stavku 1. briše se riječ „središnja“

stavku 2. riječi „obavlja ured državne uprave u Vukovarsko-srijemskoj županiji i nadležna središnja tijela državne uprave, svako u svojem djelokrugu“ zamjenjuju se riječima „obavljaju nadležna tijela državne uprave, svako u svojem djelokrugu, sukladno posebnom zakonu“.

**Članak 9.**

Ostale odredbe Statuta ostaju neizmijenjene

**Članak 10.**

Ova Statutarna odluka stupa na snagu osmog dana od dana objave u „Službenom vjesniku“ Vukovarsko-srijemske županije.

OBRAZLOŽENJE PRIJEDLOGA AKTA:

Hrvatski je sabor donio 2.10.2019. god. Zakon o izmjenama i dopunama Zakona o lokalnoj i područnoj ( regionalnoj ) samoupravi ( NN 98/19 ) koji je stupio na snagu 1.1.2020.

Najnovijim izmjenama i dopunama Zakona, izmijenjene su i dodane nove odredbe koje se odnose na postupak nadzora zakonitosti općih akata koje u svom samoupravnom djelokrugu donose predstavnička tijela lokalne odnosno područne samouprave. Naime, dopunjena su i dorađena postojeća zakonska rješenja u pogledu nadzora s obzirom na činjenicu promjena u sustavu državne uprave donošenjem novoga zakona o sustavu državne uprave ( NN 66/19 ) te prestanka postojanja ureda državne uprave u županijama koji su do sada obavljali nadzor zakonitosti općih akata predstavničkih tijela u prvom stupnju. U skladu s promjenama proizišlim iz zakona o sustavu državne uprave slijedom kojih uredi državne uprave u županijama, koji su bili prvostupanjska tijela državne uprave, prestaju postojati, ovlast za nadzor zakonitosti akata više ne može biti podijeljena, kao do sada, u dva stupnja. Slijedom navedenoga, nadzor općih akata uređen je na način da dosadašnja ovlast predstojnika ureda državne uprave, prelazi odnosno tu će ovlast obavljati **tijela državne uprave svako u svojemu djelokrugu.**

Člankom 16. Zakon o izmjenama i dopunama Zakona o lokalnoj i područnoj ( regionalnoj ) samoupravi ( NN 98/19 ) određen je **rok od 60 dana od dana stupanja na snagu istoga zakona**, kako bi jedinice lokalne i područne samouprave uskladili svoje Statute sa odredbama istoga zakona i zapravo sa postojećim činjeničnim stanjem imajući u vidu izmjene u sustavu državne uprave.

Slijedom navedenoga, predlažem Općinskom vijeću Općine Tovarnik donošenje ove Odluke o izmjenama i dopunama Statuta Općine Tovarnik.

NAČELNICA OPĆINE TOVARNIK

Ruža V. Šijaković, oec.